CELEX: 32012D0815
Language: mt
Date: 2012-12-19 00:00:00
Title: 2012/815/UE, Euratom: Deċiżjoni ta’ Implimentazzjoni tal-Kummissjoni tad- 19 ta’ Diċembru 2012 li temenda d-Deċiżjoni 96/564/Euratom, KE li tawtorizza lill-Awstrija biex ma tikkunsidrax ċerti kategorijiet ta’ tranżazzjonijiet u biex tuża ċerti stimi approssimattivi għall-kalkolu tal-bażi tar-riżorsi proprji tal-VAT (notifikata bid-dokument numru C(2012) 9539)

21.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 352/57
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-19 ta’ Diċembru 2012
   li temenda d-Deċiżjoni 96/564/Euratom, KE li tawtorizza lill-Awstrija biex ma tikkunsidrax ċerti kategorijiet ta’ tranżazzjonijiet u biex tuża ċerti stimi approssimattivi għall-kalkolu tal-bażi tar-riżorsi proprji tal-VAT
   (notifikata bid-dokument numru C(2012) 9539)
   (Il-test bil-Ġermaniż biss huwa awtentiku)
   (2012/815/UE, Euratom)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta’ Mejju 1989 dwar l-arranġamenti uniformi definittivi għall-ġbir tar-riżorsi proprji li jakkumulaw mit-taxxa tal-valur miżjud (1), u b’mod partikulari l-Artikolu 13 tiegħu,
   Billi:
   
               (1)
            
            
               Skont l-Artikolu 378(1) tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (2), l-Awstrija tista’ tibqa tintaxxa t-tranżazzjonijiet elenkati f’punt 2 tal-Anness X, Parti A; għandu jittieħed kont ta’ dawn it-tranżazzjonijiet biex tkun determinata l-bażi tar-riżorsi tal-VAT.
            
         
               (2)
            
            
               Skont l-Artikolu 378(2)(a) tad-Direttiva tal-Kunsill 2006/112/KE, l-Awstrija tista’ tibqa teżenta t-tranżazzjonijiet elenkati f’punti 5 u 9 tal-Anness X, Parti B; għandu jittieħed kont ta’ dawn it-tranżazzjonijiet biex tkun determinata l-bażi tar-riżorsi tal-VAT;
            
         
               (3)
            
            
               Għall-finijiet tal-applikazzjoni tal-Artikolu 28(3)(a) tas-Sitt Direttiva, paragrafu 2(h) tal-Anness IX (Tassazzjoni) tal-Att tal-Adeżjoni tar-Repubblika tal-Awstrija mal-Komunitajiet Ewropej (3) awtorizzat lill-Awstrija biex tintaxxa bit-taxxa tal-valur miżjud skont punt 2 tal-Anness E, sal-31 ta’ Diċembru 1996, servizzi fornuti minn tekniċi dentali fil-kapaċità professjonali tagħhom u prosteżi dentali fornuti minn dentisti u tekniċi dentali lill-istituzzjonijiet tas-sigurtà soċjali tal-Awstrija; bħala konsegwenza, l-awtorizzazzjoni li ngħatat f’dan ir-rigward mill-Kummissjoni għall-finijiet tad-determinazzjoni tal-bażi tar-riżorsi proprji tal-VAT m’għandhiex titkompla.
            
         
               (4)
            
            
               Għall-finijiet tal-applikazzjoni tal-Artikolu 28(3)(b) tas-Sitt Direttiva, paragrafu 2(h) tal-Anness IX (Tassazzjoni) tal-Att tal-Adeżjoni tar-Repubblika tal-Awstrija mal-Komunitajiet Ewropej awtorizzat lill-Awstrija li biex teżenta mit-taxxa tal-valur miżjud is-servizzi ta’ telekomunikazzjoni fornuti mis-servizzi postali pubbliċi, saż-żmien li fih il-Kunsill ikun adotta skema komuni tat-tassazzjoni ta’ servizzi bħal dawn, jew sad-data li fiha l-Istati Membri kollha li fil-preżent qed japplikaw l-eżenzjoni sħiħa ma jibqgħux japplikawha, liema minnhom tiġi l-ewwel, imma f’kull każ sal-31 ta’ Diċembru 1995; bħala konsegwenza, l-awtorizzazzjoni li ngħatat f’dan ir-rigward mill-Kummissjoni għall-finijiet tad-determinazzjoni tal-bażi tar-riżorsi proprji tal-VAT m’għandhiex titkompla.
            
         
               (5)
            
            
               Fil-każ tal-Awstrija, il-Kummissjoni, fuq il-bażi tar-Regolament (KEE, Euratom) Nru 1553/89, adottat Deċiżjoni 96/564/Euratom, KE (4) li tawtorizza lill-Awstrija, b’effett mill-1 ta’ Jannar 1995, biex ma tikkunsidrax ċerti kategoriji ta’ tranżazzjonijiet u biex tuża ċerti estimi approssimattivi għall-kalkolu tal-bażi tar-riżorsi proprji tal-VAT.
            
         
               (6)
            
            
               Il-Kummissjoni stiednet lill-Awstrija biex tivverifika jekk dawk l-awtorizzazzjonijiet li ngħataw lill-Awstrija bla ebda limitazzjoni fiż-żmien, kienx għad hemm bżonnhom u biex dan jikkonfermawh lill-Kummissjoni; l-Awstrija kkonfermat li żewġ awtorizzazzjonijiet ma kienx għad hemm bżonnhom.
            
         
               (7)
            
            
               Għall-finijiet ta’ kjarifika u trasparenza tar-regoli, dispożizzjonijiet tal-Unjoni li skadew jew ma baqgħux fis-seħħ għandhom jitneħħew.
            
         
               (8)
            
            
               Il-miżuri previsti f’din id-Deċiżjoni huma konformi mal-opinjoni tal-Kumitat Konsultattiv dwar ir-Riżorsi Proprji,
            
         ADOTTAT DIN ID-DEĊIŻJONI:
   Artikolu 1
   (1)   Artikolu 2 punt 1 tad-Deċiżjoni 96/564/Euratom, KE b’dan qed jiġi mħassar.
   (2)   Artikolu 2 punt 2 tad-Deċiżjoni 96/564/Euratom, KE b’dan qed jiġi mħassar.
   Artikolu 2
   Din id-Deċiżjoni hija indirizzata lir-Repubblika tal-Awstrija.
   
      Magħmul fi Brussell, id-19 ta’ Diċembru 2012.
      
         
            Għall-Kummissjoni
         
         Janusz LEWANDOWSKI
         
            Membru tal-Kummissjoni
         
      
   
   
      (1)  ĠU L 155, 7.6.1989, p. 9.
   
      (2)  ĠU L 347, 11.12.2006, p. 1.
   
      (3)  ĠU C 241 29.8.1994, p. 336.
   
      (4)  ĠU L 247, 28.9.1996, p. 39.